    Напредък за м. октомври, 2025г.
 Основно училище „Христо Ботев“, с. Крайници, като краен получател на средства по инвестициите, финансирани със средства по НПВУ, проведе второ публично събитие на 29 октомври, 2025 година (сряда) от 13.15 часа в училищния STEM център. 
     Планирането, организирането и провеждането на демонстрациите на образователни STEM практики, включва следните дейности:
     1. В Направление „Математика и информатика“: Демонстрация на STEM урок в IV клас на тема: “Половинка, третинка, четвъртинка, десетинка“, интегриран с учебните предмети: „Музика“ и „Технологии и предприемачество“ с „Математика“.
     Кратко описание: решаване на геометрични задачи по темата, които се свързват с представянето на размерите в нотните записи. Изработване на изделия от различни материали по зададени размери. 
     Постигнати резултати: учениците разбират и осъзнават връзката между нотните трайности и математическото им представяне, т.е цяла нота = на 2 половинки ноти, половина нота = на 2 четвъртини ноти и т.н. Изработени модели на пица, разделена на половина, третина, четвъртина и десетина.
     2. В Направление „Природни науки“: Демонстрация на STEM урок в VІ клас на тема: „Бактериите – един невидим свят“, интегриран с учебните предмети: „Технологии и предприемачество“ и „Математика“ с „Човекът и природата“.
     Кратко описание: представяне на схематичен модел на бактерия и установяване на връзки между полезни бактерии и продукти. 
     Постигнати резултати: учениците моделират бактерии на клетка; изработване на проект по темата.

     На събитието присъстваха представители на СУ „Св. Климент Охридски“, УАСГ - гр. София, РУО–Кюстендил, РЦПППО – Кюстендил, учители, родители и представители на обществен съвет. 
     Информация за публичното събитие, придружена със снимков материал е публикувана на официалната интернет страница и на фейсбук страницата на училището, както и в електронни регионални и национални медии, официална страница на МОН във Facebook и други.


